CELEX: 62011TA0601
Language: lt
Date: 2014-09-26 00:00:00
Title: Byla T-601/11: 2014 m. rugsėjo 26 d. Bendrojo Teismo sprendimas byloje Dansk Automat Brancheforening/Komisija (Ieškinys dėl panaikinimo — Valstybės pagalba — Internetiniai lošimai — Mažesnių mokesčių internetiniams lošimams, nei numatyti kazino ir lošimo namams, nustatymas Danijoje — Sprendimas, kuriuo pagalba pripažįstama suderinama su vidaus rinka — Pagalba, skirta tam tikrų rūšių veiklos plėtrai skatinti — Konkrečios sąsajos nebuvimas — Teisės aktas, dėl kurio nereikia patvirtinti įgyvendinamųjų priemonių — Nepriimtinumas)

10.11.2014   
            
            
               LT
            
            
               Europos Sąjungos oficialusis leidinys
            
            
               C 395/32
            
         
      2014 m. rugsėjo 26 d. Bendrojo Teismo sprendimas byloje Dansk Automat Brancheforening/Komisija
      
      (Byla T-601/11) (1)
      
      ((Ieškinys dėl panaikinimo - Valstybės pagalba - Internetiniai lošimai - Mažesnių mokesčių internetiniams lošimams, nei numatyti kazino ir lošimo namams, nustatymas Danijoje - Sprendimas, kuriuo pagalba pripažįstama suderinama su vidaus rinka - Pagalba, skirta tam tikrų rūšių veiklos plėtrai skatinti - Konkrečios sąsajos nebuvimas - Teisės aktas, dėl kurio nereikia patvirtinti įgyvendinamųjų priemonių - Nepriimtinumas))
      (2014/C 395/37)
      Proceso kalba: danų
      
         Šalys
      
      
         Ieškovė: Dansk Automat Brancheforening (Frederisija, Danija), atstovaujama advokatų K. Dyekjær, T. Høg ir J. Flodgaard
      
         Atsakovė: Europos Komisija, iš pradžių atstovaujama M. Afonso ir C. Barslev, vėliau – M. Afonso ir L. Grønfeldt
      
         Atsakovės pusėje į bylą įstojusios šalys: Danijos Karalystė, iš pradžių atstovaujama C. Vang, vėliau – M. Wolff ir C. Thorning, padedamų advokato K. Lundgaard Hansen; Maltos Respublika, atstovaujama P. Grech ir A. Buhagiar; Betfair Group plc (Londonas, Jungtinė Karalystė) ir Betfair International Ltd (Santa Venera, Malta), atstovaujamos advokatų O. Brouwer ir A. Pliego Selie; European Gaming and Betting Association (EGBA) (Briuselis, Belgija), atstovaujama advokatų C.-D. Ehlermann, J. C. Heithecker ir J. Ylinen
      
         Dalykas
      
      Prašymas panaikinti 2011 m. rugsėjo 20 d. Komisijos sprendimą 2012/140/ES dėl priemonės C 35/10 (ex N 302/10), kurią planuoja įgyvendinti Danija, nustatydama internetinių lošimų mokesčius Danijos lošimų mokesčių įstatyme (OL L 68, 2012 3 7, p. 3).
      
         Rezoliucinė dalis
      
      
                  1.
               
               
                  Atmesti ieškinį.
               
            
                  2.
               
               
                  Dansk Automat Brancheforening, be savo bylinėjimosi išlaidų, patirtų per pagrindinį procesą, padengia Europos Komisijos, Betfair Group plc, Betfair International Ltd ir European Gaming and Betting Association (EGBA) bylinėjimosi išlaidas.
               
            
                  3.
               
               
                  Dansk Automat Brancheforening, be savo bylinėjimosi išlaidų, patirtų per procesą dėl laikinųjų apsaugos priemonių taikymo, padengia Komisijos išlaidas.
               
            
                  4.
               
               
                  Danijos Karalystė ir Maltos Respublika pačios padengia savo bylinėjimosi išlaidas.
               
            
         (1)  OL C 25, 2012 1 28.